MA’LUMOTLAR UZATISh TARMOQLARI OPERATORLARI VA PROVAYDERLARIGA MAQSADLI IMTIYOZLAR VA PREFERENSIYALAR BERISh TO‘G‘RISIDA

2002—2010-yillarda kompyuterlashtirish va axborot-kommunikatsiya texnologiyalarini rivojlantirish dasturini amalga oshirish uchun qulay shart-sharoitlar yaratish, shuningdek o‘quv, davolash va ilmiy muassasalarga hamda qishloq joylardagi foydalanuvchilarga ma’lumotlar uzatish va Internet tarmog‘i xizmatlari ko‘rsatuvchi operatorlar va provayderlar faoliyatini rag‘batlantirish maqsadida Vazirlar Mahkamasi qaror qiladi:
 1. Belgilab qo‘yilsinki, 2002-yil 1-sentabr — 2005-yil 31-dekabr davrida:
 1-ilovaga muvofiq operatorlar va provayderlar tomonidan budjetdan mablag‘ bilan ta’minlanadigan o‘quv, davolash va ilmiy muassasalarga hamda qishloq joylardagi foydalanuvchilarga imtiyozli tariflar bo‘yicha ko‘rsatilgan ma’lumotlar uzatish va Internet tarmog‘i xizmatlari qo‘shilgan qiymat solig‘idan ozod qilinadi;
 ma’lumotlar uzatish va Internet xizmatlari ko‘rsatishda simsiz radiodan foydalangan holda aloqani tashkil etuvchi 2-ilovaga muvofiq operatorlar va provayderlar tomonidan radiochastota spektridan foydalanganlik uchun to‘lov 50 foizga pasaytirilgan stavkalar bo‘yicha amalga oshiriladi.
 2. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari 2006-yil 1-yanvargacha bo‘lgan davrda o‘quv, ilmiy va davolash muassasalariga hamda qishloq joylardagi aholiga ma’lumotlar uzatish va Internet tarmog‘i xizmatlari ko‘rsatuvchi 3-ilovaga muvofiq operatorlar va provayderlar uchun (jamoa bo‘lib foydalaniladigan punktlar ham shu jumlaga kiradi) binolar ijarasi to‘lovlarini amaldagi stavkalarning 50 foizi miqdorida belgilasinlar.
 3. O‘zbekiston Respublikasi Moliya vazirligi, Davlat soliq qo‘mitasi O‘zbekiston aloqa va axborotlashtirish agentligi bilan birgalikda mazkur qaror bilan berilgan maqsadli imtiyozlar va preferensiyalarni qo‘llashni hisobga olgan holda ko‘rsatkichlarning operatorlar va provayderlar tomonidan buxgalteriya va moliya hisobotida aks ettirilishi tartibini o‘n kun muddatda ishlab chiqsinlar va tasdiqlasinlar.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari R.S.Azimov va A.N.Oripov zimmasiga yuklansin.
 1. “O‘zPAK” ma’lumotlarni uzatish davlat tarmog‘i korxonasi
 2. “O‘zbektelekom” aksiyadorlik kompaniyasining “Intal Telekom” filiali
 3. “O‘zbektelekom” aksiyadorlik kompaniyasining “TShTT” filiali
 4. “BUZTON” qo‘shma korxonasi
 1. “O‘zPAK” ma’lumotlarni uzatish davlat tarmog‘i korxonasi
 2. “Sarkor Telekom” MChJ
 1. SP “NAYTOV” qo‘shma korxonasi
 2. “Telekommunikatsiyalar tarmog‘i” MChJ
 3. “DosTLink” MChJ